దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఒకేరోజు 2 సినిమాలు స్టార్ట్ చేస్తున్న వెంకీ
దసరా పండగ సినిమాల రిలీజ్‌లకే కాదు.. సినిమా ప్రారంభోత్సవాలకి కూడా పెద్ద సెంటిమెంట్‌గా మారిపోయింది.
| Updated:
Oct 20, 2015, 09:29PM IST
దసరా పండగ సినిమాల రిలీజ్‌లకే కాదు.. సినిమా ప్రారంభోత్సవాలకి కూడా పెద్ద సెంటిమెంట్‌గా మారిపోయింది. దసరాకి ప్రారంభించిన కొన్ని సినిమాలని క్రిస్మస్‌లోగా షూటింగ్ ముగించి సంక్రాంతికి రిలీజ్ చేయడం టాలీవుడ్‌లో ఎప్పటినుంచో వున్న ఆనవాయితీనే. ఇప్పుడా ఆనవాయితీ ప్రకారమే విక్టరీ వెంకటేష్ దసరా రోజే ఒకేసారి రెండు సినిమాలు ప్రారంభించడానికి రెడీ అయ్యాడని తెలుస్తోంది. గోపాల గోపాల తర్వాత ఇప్పటివరకు ఏ ప్రాజెక్టుకి సైన్ చేయని వెంకీ.. తాజాగా సురేష్ ప్రొడక్షన్స్‌లో రెండు సినిమాలకి ఓకే చెప్పాడని సమాచారం. అందులో ఒకటి మళ్లీ మళ్లీ ఇది రాని రోజు ఫేమ్ క్రాంతి మాధవ్ డైరెక్ట్ చేయనుండగా మరొకటి మారుతి తెరకెక్కించనున్నాడు. భలే భలే మగాడివోయ్ మూవీ సక్సెస్‌తో ఊపుమీదున్న మారుతి అదే ఊపులో వెంకీని ఒప్పించి ఓ సినిమా చేసే ఛాన్స్ కొట్టేశాడు.